Tomass Ravelli

Tomass Ravelli (Thomas Ravelli; dzimis ) ir bijušais Zviedrijas futbolists, kas spēlēja vārtsarga pozīcijā, bijis ilggadējs Zviedrijas futbola izlases dalībnieks.

Klubu līmenī pārstāvējis Zviedrijas klubus Östers IF un IFK Göteborg. 1998. gadā uzspēlēja MLS klubā Tampa Bay Mutiny, bet karjeru noslēdza savā pirmajā klubā Östers. Kopā deviņas reizes uzvarējis Allsvenskan līgā (trīsreiz ar Östers un sešas reizes ar IFK Göteborg). Gēteborgas kluba sastāvā vienreiz kļuvis arī par Zviedrijas kausa ieguvēju. 1981. gadā tika atzīts par Zviedrijas labāko futbolistu un saņēma Guldbollen balvu.

Zviedrijas izlasē debitēja  pret Somiju. Ravelli bija izlases pamatvārtsargs 1990. un 1994. gada FIFA Pasaules kausa finālturnīros, kā arī 1992. gada Eiropas čempionātā, kas risinājās Zviedrijā. 1994. gada Pasaules kausā ASV ar izlasi izcīnīja 3. vietu. Ceturtdaļfināla spēlē pret Rumāniju atvairīja divus pēcspēles 11 metru sitienus. Izlases rindās kopā aizvadījis 143 spēles.

Tomasa Ravelli dvīņubrālis Andreass arī ir bijušais futbolists, spēlēja centra aizsarga pozīcijā, bija Zviedrijas izlases dalībnieks.

 Sasniegumi 
Östers IF

 Allsvenskan: 1980, 1981

IFK Göteborg

 Allsvenskan: 1990, 1991, 1993, 1994, 1995, 1996
 Zviedrijas kauss: 1991

Individuālie sasniegumi

 Zviedrijas gada futbolists: 1981

 Atsauces 

 Ārējās saites 

Kategorija:1959. gadā dzimušie
Kategorija:Zviedrijas futbolisti
Kategorija:Futbola vārtsargi
Kategorija:Zviedrijas izlases futbolisti
Kategorija:1990. gada FIFA Pasaules kausa spēlētāji
Kategorija:1992. gada Eiropas čempionāta futbolā spēlētāji
Kategorija:1994. gada FIFA Pasaules kausa spēlētāji
Kategorija:Kalmaras lēnē dzimušie
Kategorija:Gēteborgas IFK spēlētāji